b'\n_START_ARTICLE_\nAlmirante Lynch (1890)\n_START_SECTION_\nValmistus\n_START_PARAGRAPH_\nAlus tilattiin Laird Brothersilta Birkenheadist\xc3\xa4, miss\xc3\xa4 k\xc3\xb6li laskettiin 1889. Alus laskettiin vesille 1890 ja otettiin palvelukseen viel\xc3\xa4 samana vuonna.\n_START_SECTION_\nPalvelus\n_START_PARAGRAPH_\nChilen sis\xc3\xa4llissodassa vuonna 1891 alus kuului presidentti Jos\xc3\xa9 Manuel Balmacedaa kannattaneisiin aluksiin. Alus upotti sisaraluksensa tukemana 23. huhtikuuta 1891 kapinoivan panssarifregatin Blanco Enceladan._NEWLINE_Huhtikuun alussa  osa kapinoivista aluksista, johon upotettu Blanco Enceladakin kuului, purjehti etel\xc3\xa4\xc3\xa4n h\xc3\xa4irint\xc3\xa4operaatiossa tunkeutuen Calderaan. Tykkiveneet tunkeutuivat y\xc3\xb6n pimeydess\xc3\xa4 ankkuripaikalle laukaisten torpedonsa. Fregatti upposi torpedoiden osuttua muutamassa minuutissa, jolloin 300 miehist\xc3\xb6nj\xc3\xa4sent\xc3\xa4 sai surmansa. Hy\xc3\xb6kk\xc3\xa4ys oli ensimm\xc3\xa4inen sotalaivan tekem\xc3\xa4 onnistunut torpedohy\xc3\xb6kk\xc3\xa4ys._NEWLINE_Alus nimettiin 1913 Tomakseksi kun nimi vapautettiin uudelle h\xc3\xa4vitt\xc3\xa4j\xc3\xa4lle.'